text: Jesusqa, chay cenata Pascuapi, 33 k.p. watapi ruwarqa. Pascuataqa juk kutillata watapi ruwaq kanku, 14 pʼunchaypi, nisán killapi. Maykʼaqchus Pascua urmananta yachanankupaq, judiosqa, ima pʼunchaymantapachachus inti yaqha 12 horastapuni kʼanchasqanta qhawaq kanku. Chaymanta, aswan qaylla musuq killaman yupaq kanku, chay tutamantapacha nisán killa qallariq. Pascuataq ruwakuq chunka tawayuq tutanman, inti yaykupuptinkama.